เซี่ยงไฮ้คอมโพสิตปิดขยับขึ้น 2.11 จุด รับกำไรภาคอุตสาหกรรม
เซี่ยงไฮ้คอมโพสิตปิดขยับขึ้น 2.11 จุด รับกำไรภาคอุตสาหกรรม
27 ก.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ขยับขึ้น โดยดัชนีเซี่ยงไฮ้คอมโพสิตปิดบวก 2.11 จุด หรือ 0.06% ปิดที่ 3,249.78 จุด ภายหลังจากที่จีนได้เปิดเผยข้อมูลเศรษฐกิจที่ดีขึ้น
สำนักงานสถิติแห่งชาติจีน (NBS) รายงานในวันนี้ว่า กำไรของบริษัทขนาดใหญ่ในภาคอุตสาหกรรมยังคงขยายตัวในช่วงครึ่งปีแรก ซึ่งบ่งชี้ว่าเศรษฐกิจจีนยังคงอยู่ในทิศทางที่แข็งแกร่ง
ทั้งนี้ กำไรของบริษัทขนาดใหญ่ในภาคอุตสหกรรมเพิ่มขึ้น 22% ในช่วงหกเดือนแรกของปีนี้ ซึ่งแม้ว่าชะลอลงจากช่วงเดือนม.ค.-พ.ค.ที่มีการขยายตัว 22.7% แต่ก็ขยายตัวได้ดีกว่าปี 2559 ที่เพิ่มขึ้นเพียง 8.5%